**Zmluva o poskytovaní služieb**

uzavretá podľa zákona č. 513/1991 Zb. Obchodný zákonník (ďalej len „Obchodný zákonník“)

a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

(ďalej len „zmluva“)

# Článok I.

**Zmluvné strany**

**Objednávateľ: Univerzita Komenského v Bratislave, Rektorát**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava

Štatutárny orgán: prof. JUDr. Marek Števček, PhD., rektor

 Osoba oprávnená na podpis zmluvy: Ing. Ingrid Kútna Želonková, PhD., kvestorka

 IČO: 00 397 865

 DIČ: 2020845332

 IČ DPH: SK2020845332

 (ďalej len „**objednávateľ**“)

**Poskytovateľ:**

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

Tel.:

E-mail:

Spoločnosť zapísaná v Obchodnom registri:

 (ďalej len „**poskytovateľ**“)

**Článok II.**

**Predmet zmluvy**

2.1. Zmluvné strany **uzatvárajú túto** zmluvu ako výsledok verejného obstarávania, nadlimitnej zákazky na poskytnutie služby, s názvom: „*Poskytnutie služieb stravovania pre osoby mimoriadne ubytované v priestoroch UK“, 2. časť – Poskytnutie služieb stravovania pre osoby mimoriadne ubytované v priestoroch Internátov Družba“* v súlade s ponukou poskytovateľa.

2.2. Predmetom tejto zmluvy je záväzok poskytovateľa zabezpečiť stravovacie služby v zmysle prílohy č. 1 tejto zmluvy – Opis predmetu zákazky riadne a včas a záväzok objednávateľa zaplatiť za poskytnuté služby poskytovateľovi dohodnutú cenu uvedenú v prílohe č. 2 tejto zmluvy – Cenová ponuka.

2.3. Predmetom zmluvy je poskytovanie stravovania pre osoby mimoriadne ubytované v priestoroch objednávateľa v súvislosti s vojnovým konfliktom na Ukrajine na základe príkazu Okresného úradu v Bratislave poskytnúť vecné plnenie v súvislosti so zabezpečením ubytovania a poskytovania stravy pre cudzincov utekajúcich z vojnou postihnutého územia krajiny.

**Článok III.**

**Miesto a čas plnenia predmetu zmluvy**

3.1. Miestom poskytovania služieb je :

Univerzita Komenského v Bratislave

Študijné a kongresové stredisko UK Modra - Harmónia

Modra - Harmónia č. 3553

900 01 Modra

3.2. Lehota poskytovania predmetu zmluvy je 180 dní od nadobudnutia účinnosti zmluvy, najviac však do vyčerpania finančného limitu ***(doplní uchádzač***) Eur bez DPH, podľa toho, ktorá skutočnosť nastane skôr.

**Článok IV.**

**Cena za poskytované služby**

4.1. Cena za poskytovanie predmetu zmluvy podľa tejto zmluvy je stanovená dohodou zmluvných strán v zmysle zákona. č. 18/1996 Z. z. o cenách v znení neskorších predpisov a vyhlášky MF SR
č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

4.2. Spôsob vytvorenia ceny (cenové pravidlá) je v súlade s § 2 citovaného zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

4.3. Zmluvné strany sa dohodli na cene stanovej v prílohe č. 2 – Cenová ponuka.

4.4. Zmluvná cena je stanovená na maximálne ***(doplní uchádzač)*** bez DPH. Objednávateľ nie je povinný z uvedeného finančného objemu odobrať celkové množstvo jednotlivých služieb tvoriacich predmet Zmluvy, ani vyčerpať tento predpokladaný finančný objem. Predmetom fakturácie bude iba skutočne objednané a poskytnuté služby na základe Objednávky.

4.5. Cena za predmet zmluvy je konečná a musí pokrývať všetky náklady poskytovateľa nevyhnutné pre riadne plnenie predmetu zmluvy. Akékoľvek dodatky k zmluve navyšujúce cenu predmetu zákazky s výnimkou možností podľa zmluvy alebo zákona o verejnom obstarávaní sú vylúčené.

4.6. Objednávateľ neposkytuje žiadne zálohy ani preddavky za poskytnutie predmetu zmluvy.

4.7. V prípade zákonnej úpravy DPH bude možné upraviť cenu písomným dodatkom
k zmluve.

4.8. Vlastná platba sa bude realizovať formou bezhotovostného platobného styku v eurách. Realizáciu zmluvy bude poskytovateľ fakturovať na základe predloženej faktúry.

**Článok V.**

**Platobné podmienky a spôsob fakturácie, subdodávky**

5.1. Objednávateľ sa zaväzuje uhradiť ním odsúhlasené faktúry za poskytnuté služby uvedené v článku II. na účet poskytovateľa. Splatnosť faktúry je 30 dní odo dňa doručenia faktúry na adresu objednávateľa uvedenú v záhlaví tejto zmluvy.

5.2. Poskytovateľ je oprávnený vystaviť faktúru po skončení príslušného týždňa, v ktorom poskytol služby uvedené v Článku II. Poskytovateľ je oprávnený fakturovať len sumu za skutočne vydaný počet jedál.

5.3. Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov a ich prílohou musí byť doklad o vydaných jedlách, kde bude uvedený vydaný počet jedál spolu s príslušným dátumom. Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.

5.4. Ak faktúra nebude obsahovať náležitosti určené všeobecne záväznými právnymi predpismi alebo dohodnuté touto zmluvou, má objednávateľ právo vrátiť ju do termínu splatnosti poskytovateľovi na prepracovanie resp. doplnenie. Oprávneným vrátením faktúry sa preruší lehota jej splatnosti. Nová lehota splatnosti začína plynúť odo dňa doručenia opravenej faktúry objednávateľovi.

5.5. Ak poskytovateľ pri plnení zmluvy využije kapacity subdodávateľa/ľov, ktorí sú mu známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia, % podiel plnenia a predmet subdodávky.

|  |  |  |  |  |  |
| --- | --- | --- | --- | --- | --- |
| Obchodné meno subdodávateľa | Adresa sídla subdodávateľa | IČO (dátum narodenia) | Podiel plnenia v % | Predmet subdodávky | Meno a priezvisko osoby oprávnenej konať za subdodávateľa, adresa, dátum narodenia, funkcia |
| \* |  |  |  |  |  |

\*(pozn. vyplní len úspešný uchádzač pred podpisom zmluvy, doplní počet riadkov podľa potreby)

5.6. Poskytovateľ je povinný najneskôr päť pracovných dní vopred písomne predložiť objednávateľovi na schválenie každého subdodávateľa, ktorý by mal realizovať časť alebo celú zmluvu pre poskytovateľa podľa tejto zmluvy. Objednávateľ je povinný sa písomne vyjadriť (schváliť subdodávateľa alebo odmietnuť) najneskôr do troch pracovných dní po dni obdržania písomnej žiadosti poskytovateľa, inak sa má za to, že subdodávateľa schválil. V prípade porušenia tejto povinnosti je poskytovateľ povinný zaplatiť objednávateľovi zmluvnú pokutu vo výške 500,- EUR za každý prípad a objednávateľ je súčasne oprávnený odstúpiť od zmluvy pre podstatné porušenie zmluvy.

5.7. Poskytovateľ je povinný oznámiť objednávateľovi akúkoľvek zmenu údajov o subdodávateľoch.

**Článok VI.**

**Zmluvné pokuty**

6.1 V prípade nedodržania lehoty poskytnutia služieb uvedenej v prílohe č. 1 – Opis predmetu zákazky si objednávateľ môže uplatniť voči poskytovateľovi zmluvnú pokutu vo výške 5 % za každú načatú hodinu omeškania z hodnoty objednaného predmetu zmluvy na deň, v ktorom došlo k omeškaniu.

6.2. V prípade omeškania platby si poskytovateľ môže uplatniť voči objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.

**Článok VII.**

**Odstúpenie od zmluvy**

7.1. Táto zmluva môže byť ukončená jedným z nasledovných dôvodov:

* 1. odstúpením od zmluvy,
	2. stratou oprávnenia poskytovateľa k výkonu činnosti, ktoré je potrebné pre realizáciu predmetu zákazky,
	3. písomnou dohodou zmluvných strán,
	4. odstúpením od Zmluvy v súlade s § 19 ZVO,
	5. vyhlásením konkurzu alebo likvidácie Poskytovateľa.

7.2. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

7.3.Za podstatné porušenie tejto zmluvy sa považuje tiež, ak:

1. je poskytovateľ v omeškaní s poskytovaním predmetu zmluvy oproti dohodnutému termínu o viac ako 1 hodinu, okrem prípadu, ktorý by omeškanie ospravedlňoval (vyššia moc),
2. poskytovateľ nedodržiava podmienky dohodnuté v tejto zmluve alebo poskytuje predmet zmluvy v rozpore s touto zmluvou,
3. cena bude fakturovaná v rozpore s platobnými podmienkami dohodnutými v tejto zmluve,
4. poskytovateľ vstúpil do likvidácie,
5. proti poskytovateľovi začalo konkurzné konanie, alebo bol podaný návrh na povolenie reštrukturalizácie,
6. poskytovateľ poruší povinnosť uvedenú v bode 5.6 v Článku V. tejto zmluvy.

7.4. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť, resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju na odstúpenie oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať vyhlásenie, že zmluvná strana odstupuje od zmluvy až okamihom márneho uplynutia lehoty stanovenej na odstránenie porušenia, ktoré je dôvodom odstúpenia, ak je to vzhľadom k povahe porušenia povinnosti možné.

7.5. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.

7.6. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.

7.7. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

7.8. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok VIII.**

**Záverečné ustanovenia**

8.1. Ostatné práva a povinnosti zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi SR.

8.2. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

8.3. Túto zmluvu je možné meniť a dopĺňať iba formou písomných dodatkov k tejto zmluve, schválených a podpísaných oprávnenými zástupcami zmluvných strán.

8.4. Zmluva je vyhotovená v 4 vyhotoveniach, z ktorých 2 vyhotovenia dostane objednávateľ a 2 poskytovateľ.

8.5. Zmluvné strany vyhlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

8.6 Neoddeliteľnou súčasťou tejto zmluvy sú nasledujúce prílohy:

Príloha č. 1 – Opis predmetu zákazky

Príloha č. 2 – Cenová ponuka

Za poskytovateľa Za objednávateľa:

V **(doplní uchádzač)** dňa**(doplní uchádzač)** V Bratislave, dňa

................................................... ........................................................

  **(doplní uchádzač)** Ing. Ingrid Kútna Želonková, PhD.

 kvestorka